
ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-06-23 Nr. Tp-6
Šakiai


Posėdis įvyko 2016-06-23 1000-1300 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 22 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).

Juozas Bertašius. Prieš pradedant svarstyti klausimus, siūlau tarybos nariams, kurie atitinkamu klausimu negali dalyvauti jo svarstyme ir balsavime, pareikšti nusišalinimą. 


Irena Haase. Sprendimo projekto „Dėl žemės nuomos mokesčio tarifų 2016 metams“ svarstyme ir balsavime nedalyvausiu, nes gyvenamu daugiabučiame name. 

Mindaugas Tarnauskas. Sprendimo projekto „Dėl Šakių Garbės piliečio vardo suteikimo“ svarstyme ir balsavime nedalyvausiu, nes kartu su Romu Treideriu esame Vilniaus zanavykų asociacijos valdybos nariai. 

Eglė Dragūnaitytė. Sprendimo projekto „Dėl mokykloms priskiriamų teritorijų patvirtinimo“ svarstyme ir balsavime nedalyvausiu, nes dirbu mokykloje. 


Mantas Puskunigis. Sprendimo projekto „Dėl garantijos uždarajai akcinei bendrovei „Šakių vandenys“ suteikimo imant banko paskolą“ svarstyme ir balsavime nedalyvausiu, nes dirbu Griškabūdžio žemės ūkio bendrovėje.


Rima Rauktienė. Sprendimo projekto „Dėl žemės nuomos mokesčio tarifų 2016 metams“ svarstyme ir balsavime nedalyvausiu, nes gyvenamu daugiabučiame name.


Algimantas Damijonaitis. Sprendimo projekto „Dėl mokykloms priskiriamų teritorijų patvirtinimo“ svarstyme ir balsavime nedalyvausiu, nes dirbu Kudirkos Naumiesčio gimnazijoje.


BALSAVO: „už“ – 22 (vienbalsiai). 


NUTARTA. Leisti tarybos nariams nedalyvauti svarstant atitinkamus sprendimų projektus.    


Juozas Bertašius. Darbotvarkėje buvo 26 klausimai, tačiau komitetų posėdžių metu buvo pateiktas papildomas klausimas „Dėl garantijos uždarajai akcinei bendrovei „Šakių vandenys“ suteikimo imant banko paskolą“. Taip pat buvo pasiūlyta į darbotvarkę įtraukti sprendimo projektą „Dėl Kukarskės globos namų socialinės globos kainos patvirtinimo“, tačiau šio klausimo į darbotvarkę įtraukti negaliu, nes pasikvietus Centralizuoto savivaldybės vidaus audito skyriaus vedėją ji pasakė, kad kaina buvo paskaičiuota netinkamai.


Dalija Rakauskienė. Vakar pateiktą kainos paskaičiavimą nesu detalizavusi ir auditas nėra atliktas. Anksčiau pateiktas kainos paskaičiavimas yra audituotas, dėl kurio pateikta audito išvada, jog socialinės globos, kaina nėra pagrįsta. 

Bernardinas Petras Vainius. Ar nebuvo galima šio klausimo tinkamai parengti iki tarybos posėdžio bei kada tai bus padaryta? Nes, kiek man yra žinoma, įstaiga jau sunkiai išgyvena prie esamo įkainio. 


Juozas Bertašius. Klausimas į darbotvarkę nebuvo įtrauktas. Buvo teiktas tik toks pasiūlymas.  Tačiau, kadangi vakar pateikta kaina nėra pagrįsta ir nėra auditorės pritarimo, todėl ir nesiūloma klausimą neįtraukti į darbotvarkę. 


Dalija Rakauskienė. Kad kainos patvirtinimas įstaigos veiklai yra svarbus su tuo sutinku. Tačiau kaip auditorė pasisakyti už tai, kad kainos paskaičiavimas yra pagrįstas negaliu. Socialinės paramos skyriaus veiklos nuostatuose yra numatyta, kad skyrius nustato socialinės paslaugos įkainių dydžius ir, manau, kad tai turėtų būti užtikrinta ir nešama atsakomybė. 


Romas Pukinskas. Ūkio komiteto posėdžio metu Socialinės paramos skyriaus vedėja patikino, kad kaina pataisyta pagal ministerijos patvirtintą metodiką ir jokių kliūčių, svarstyti Kukarskės globos namų kainos klausimą, nėra. Jau prieš du mėnesius sakiau, kad kaip padarysit auditą, jeigu nesugebate įkainio paskaičiuoti. Mes demonstruojame savo neįgalumą rajono gyventojams surasdami vis kitokių motyvų. Reikalauju įtraukti abiejų įmonių įkainių svarstymą.

Violeta Simonavičienė. Birželio 21 d. 10 val. vyko Švietimo, kultūros ir sporto komiteto posėdis. Jame apie tokį klausimą nebuvo kalbama ir komitetas nežino apie kokį klausimą dabar yra kalbama. Anksčiau visi tarybos nariai buvo vieningos nuomonės, kad negalima į darbotvarkę įtraukti klausimą iš vakaro prieš tarybos posėdį. Klausimas turi būti pateiktas laiku su visais paskaičiavimais bei apsvarstytas visuose komitetuose.   

Irena Haase. Siūlau dirbti pagal patvirtintą savivaldybės tarybos veiklos reglamentą, kuriame yra nustatyta sprendimų projektų pateikimo tvarka. Nemanau, kad kol auditorė peržiūrės ar kaina pateikta pagrįsta Kukarskės globos namai bankrutuos ar seneliai liks be priežiūros, ar paslaugų. Mes turime būti įsitikinę, kad tai kas teikiama projekte turi būti pagrįsta, teisėta bei teisinga.  


Bernardinas Petras Vainius. Prieš kelis mėnesius buvome priėmę sprendimą, kad kainos patvirtinimo klausimai bus svarstomi abiejų įstaigų kartu. Nežinau, kodėl tai yra vilkinama. Gal norima vieną įstaigą žlugdyti, o kitą proteguoti. Ar tai yra skyriaus darbo aplaidumas, kad nesugebėta pateikti klausimo laiku?


Mindaugas Tarnauskas. Jeigu yra siūlymas laikytis nustatytos tvarkos, tai nesvarstykime ne tik siūlomo 28 klausimo, tačiau ir pateikto 27 klausimo, kuris buvo pateiktas prieš 3 dienas. 

Juozas Bertašius. Sprendimo Nr. 27 taip pat siūlyčiau nesvarstyti, jeigu būtų Kontrolierės neigiama išvada. Ir klausimas pateiktas ne prieš 24 valandas. 


Romas Pukinskas. Vakar Socialinės paramos skyriaus vedėja patikino, kad ministerijos patvirtintai metodikai nėra nusižengta. Auditorė sakė, kad jai pritrūko laiko patikrinti kainą. Po mėnesio laiko norėsiu, kad būtų įvardinta, kokie buvo trūkumai rengiant šį sprendimo projektą. 


Eglė Dragūnaitytė. Siūlomame svarstyti 27 sprendimo projekte yra 197500 Eur. O, čia  auditas ar yra atliktas? Ar seni vandentiekio tinklai tiek kainuos? 


Irena Haase. Finansų komiteto posėdžio metu aš klausiau pagal ką nustatyta tinklų vertė. Tai yra turto vertintojo vertė ir tol, kol ji nėra nuginčyta, tai ji yra teisinga. Turto vertė nustatoma pagal Vyriausybės nustatytą tvarką. Jeigu mes nesutinkame su turto vertintojo nustatyta kaina, tada mes turime teisę kreiptis į vertintojus ekspertus ir prašyti išvados. 

Leonora Pocevičiūtė. Sprendimo projektas buvo pateiktas pagal nustatytą tvarką. Tačiau, kadangi buvo neigiama auditorės išvada, tai administracijos direktorius ant projekto nesirašė ir klausimas į darbotvarkę nebuvo įtrauktas. Komitetų posėdžių metu buvo svarstomas šis klausimas ir buvo nutarta, kad jeigu Kukarskės globos namai pateiks pagrindžiančius dokumentus, klausimą būtų galima įtraukti į darbotvarkę. Pagal mano kompetenciją ir mano supratimą papildomus dokumentus ir pagrindimą Kukarskės globos namai pateikė. Pagal pateiktą pagrindimą aš ir parašiau, kad kaina yra suderinta ir galima ją tvirtinti. Vidutinės kainos respublikoje analogiškoms paslaugoms: senyvo amžiaus asmenims – 528,45 Eur/mėn., suaugusieji be sunkios negalios - 540,85 Eur/mėn., senyvo amžiaus ir suaugusieji su sunkia negalia – 638,13 Eur/mėn. Siūlau kainą tvirtinti, nes tai yra Valstybės lėšos, kurių įstaiga negali naudoti. 

Evaldas Sniečkus. Klausimas buvo pateiktas laiku. Taip pat komitetų prašymu buvo atliktas kainos paskaičiavimo auditas. Audito išvada buvo neigiama. Kadangi išvada neigiama, tai trūkumus reikėtų pašalinti. Man buvo paminėta, kad trūkumai pašalinti. Jeigu tarybos nariai pageidauja šį klausimą svarstyti ir jeigu išvadose numatyti trūkumai ištaisyti, tai tarybos narių apsisprendimas šį klausimą traukti į darbotvarkę ar ne. Auditorė yra žmogus, kuris tikrina ir vertina. Jeigu ji nėra išanalizavusi kainos, tai ji pasakyti ar kainą galima tvirtinti negali. Auditorė pakartotinai peržiūrės kainą ir pasakys ar kaina pagrįsta, tačiau tai bus ne šiandien. 


Romas Pukinskas. Įkainis buvo skaičiuojamas sumažinant kai kurias išlaidas, kurios yra faktiškai didesnės. Kai grįš direktorė paprašysiu, kad kainą atstatytų į sveiko proto ribas ir vietoj 480 Eur jūs turėsite svarstyti 520 Eur. Reikalauju įtraukti abu klausimus į darbotvarkę. 


Dinara Gudaitienė. Nesvarbu ar kaina 480 Eur, ar 520 Eur. Mes norime kainos pagrįstumo. 


Bernardinas Petras Vainius. Manau, kad iki posėdžio pabaigos auditorei pakanka laiko susipažinti su pateikta informacija ir klausimą įtraukti į darbotvarkę. 


Irena Haase. Siūlau Romo Pukinsko pasisakymą svarstyti Etikos komisijai, nes gąsdinimas, kad kainą pateiksime didesnę negu šiandien pateikta, yra neetiškas. 


Arvydas Šlėderis. Mes turime tvirtinti kainą ir įstaiga turi gyventi pagal mūsų patvirtintą kainą, o ne priešingai, kad įstaiga daro išlaidas, o mes tvirtiname tokią kainą, kad įstaiga išgyventų. Įstaiga turi daryti tokias išlaidas, kokia yra pagrįsta kaina. Įstaiga turėtų pagrįsti ir įrodyti kainos reikalingumą. 

Iš posėdžių salės išvyko tarybos narė Rima Rauktienė. Toliau posėdyje dalyvauja 21 tarybos narys. 


Juozas Bertašius. Siūlau balsuoti už tai ar įtraukti sprendimo projektą „Dėl Kukarskės globos namų socialinės globos kainos patvirtinimo“ į posėdžio darbotvarkę?


NUTARTA. Nepritarti sprendimo projekto „Dėl Kukarskės globos namų socialinės globos kainos patvirtinimo“ įtraukimui į posėdžio darbotvarkę. 


BALSAVO: „už“ – 5, „prieš“ – 11, „susilaikė“ – 5. 


Juozas Bertašius. Siūlau balsuoti už tai ar įtraukti sprendimo projektą „Dėl garantijos uždarajai akcinei bendrovei „Šakių vandenys“ suteikimo imant banko paskolą“ į posėdžio darbotvarkę?


NUTARTA. Pritarti sprendimo projekto „Dėl garantijos uždarajai akcinei bendrovei „Šakių vandenys“ suteikimo imant banko paskolą“ įtraukimui į posėdžio darbotvarkę.

BALSAVO: „už“ – 13, „prieš“ – 4, „susilaikė“ – 3, „nedalyvavo balsavime“ – 1. 


Bernardinas Petras Vainius. Birželio 13 d. Jungtinė opozicinė frakcija buvo pateikusi prašymą svarstyti klausimą dėl mero pavaduotojo interpeliacijos. Buvo gautas atsakymas, kuris mus, kai Opozicinę frakciją, netenkina. Vien dėl to, kad klausimas nėra įtrauktas į darbotvarkę. Mums belieka priimti sprendimą, kad dauguma susitaiko su tais trūkumais, kurie yra išdėstyti mūsų rašte. Jeigu taip, tai atsakomybė tenka didžiajai daugumai. 


Juozas Bertašius. Šis klausimas į darbotvarkę neįtrauktas, nes prisilaikant Vietos savivaldos įstatymų ir Tarybos veiklos reglamento raštas turi būti pasirašytas 1/3 tarybos narių. Kai raštas bus pasirašytas 9 tarybos narių, šis klausimas bus įtrauktas į darbotvarkę. 

NUTARTA. Patvirtinti posėdžio darbotvarkę su papildomu klausimu „Dėl garantijos uždarajai akcinei bendrovei „Šakių vandenys“ suteikimo imant banko paskolą“. 

BALSAVO: „už“ – 21 (vienbalsiai).
 
DARBOTVARKĖ:


1. Dėl Šakių Garbės piliečio vardo suteikimo. 

2. Dėl pritarimo Šakių rajono teritorijos bendrojo plano keitimo koncepcijai.

3. Dėl rajono savivaldybės tarybos Kontrolės komiteto veiklos 2016 m. programos patvirtinimo. 


4. Dėl projekto „Paslaugų ir asmenų aptarnavimo kokybės gerinimas Šakių rajono savivaldybės administracijoje“. 

5. Dėl pritarimo projektui „Marijampolės regiono komunalinių atliekų tvarkymo infrastruktūros plėtra“. 


6. Dėl rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ dalinio pakeitimo. 

7. Dėl strateginio planavimo rajono savivaldybėje organizavimo tvarkos aprašo patvirtinimo. 

8. Dėl finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką. 

9. Dėl rajono savivaldybės Neveiksnių asmenų būklės peržiūrėjimo komisijos sudarymo ir jos nuostatų patvirtinimo. 

10. Dėl vienkartinės pašalpos skyrimo ir mokėjimo tvarkos aprašo patvirtinimo. 

11. Dėl integralios pagalbos (dienos socialinės globos) paslaugų skyrimo ir teikimo asmens namuose tvarkos aprašo patvirtinimo. 


12. Dėl dienos socialinės globos asmens namuose kainos patvirtinimo. 

13. Dėl žemės nuomos mokesčio tarifų 2016 metams. 

14. Dėl valstybei nuosavybės teise priklausančio turto nurašymo.

15. Dėl sutikimo perimti valstybės turtą Šakių rajono savivaldybės nuosavybėn. 


16. Dėl negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu. 

17. Dėl panaudos sutarties su viešąja įstaiga Kudirkos Naumiesčio parapijos socialinės pagalbos centru atnaujinimo. 

18. Dėl rajono savivaldybei nuosavybės teise priklausančių žemės sklypų perleidimo sutarčių sudarymo bei žemės sklypo perdavimo-priėmimo akto pasirašymo tvarkos aprašo patvirtinimo. 

19. Dėl rajono savivaldybės tarybos 2006 m. gruodžio 21 d. sprendimo Nr. T-162 „Dėl ikimokyklinio ugdymo grupės steigimo Lukšių Vinco Grybo vidurinės mokyklos veikų darželio „Ąžuoliukas“ skyriuje“ pakeitimo. 

20. Dėl leidimo laikinai uždaryti Šakių rajono Gelgaudiškio veikų darželį „Eglutė“. 

21. Dėl Gelgaudiškio „Šaltinio“ specialiojo ugdymo centro struktūros pertvarkos. 

22. Dėl rajono savivaldybės tarybos 2016 m. kovo 18 d. sprendimo Nr. T-94 „Dėl Šakių „Berželio“ mokyklos struktūros pertvarkos ir pavadinimo pakeitimo“ pakeitimo ir papildymo. 

23. Dėl rajono savivaldybės tarybos 2016 m. kovo 18 d. sprendimo Nr. T-95 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2016/2017 mokslo metams“ priedo dalinio pakeitimo.  

24. Dėl priėmimo mokytis pagal pradinio, pagrindinio ir vidurinio ugdymo programas į rajono savivaldybės bendrojo ugdymo mokyklas bei išvykimo iš mokyklos tvarkos aprašo patvirtinimo. 

25. Dėl mokykloms priskiriamų teritorijų patvirtinimo. 


26. Dėl Sintautų pagrindinės mokyklos nuostatų patvirtinimo. 


27. Dėl garantijos uždarajai akcinei bendrovei „Šakių vandenys“ suteikimo imant banko paskolą. 


Iš posėdžių salės išėjo tarybos narys Mindaugas Tarnauskas. Toliau posėdyje dalyvauja 20 tarybos narių. 


1. SVARSTYTA. Šakių Garbės piliečio vardo suteikimo klausimas. 


Pranešėja Aurelija Papievienė, Kultūros ir turizmo skyriaus vyriausioji specialistė, atliekanti skyriaus vedėjos funkcijas.  


NUSPRĘSTA. Pritarti sprendimo projektui (sprendimas Nr. T-210).


BALSAVO: „už“ – 20 (vienbalsiai).


Į posėdžių salę grįžo tarybos narys Mindaugas Tarnauskas. Toliau posėdyje dalyvauja 21 tarybos narys. 


2. SVARSTYTA. Pritarimo Šakių rajono teritorijos bendrojo plano keitimo koncepcijai klausimas.


Pranešėja Vita Valaitienė, Architektūros ir urbanistikos skyriaus vedėja. Sprendimo projektą siūloma išdėstyti taip: „Pritarti Šakių rajono savivaldybės teritorijos bendrojo plano keitimo koncepcijos A variantui“. 

NUSPRĘSTA. Pritarti sprendimo projektui su pakeitimais (sprendimas Nr. T-211).

BALSAVO: „už“ – 17, „susilaikė“ – 3, „nedalyvavo balsavime“ – 1. 

3. SVARSTYTA. Rajono savivaldybės tarybos Kontrolės komiteto veiklos 2016 m. programos patvirtinimo klausimas. 


Pranešėjas Mindaugas Tarnauskas, Kontrolės komiteto pirmininkas.

NUSPRĘSTA. Pritarti sprendimo projektui (sprendimas Nr. T-212).


BALSAVO: „už“ – 21 (vienbalsiai).


4. SVARSTYTA. Projekto „Paslaugų ir asmenų aptarnavimo kokybės gerinimas Šakių rajono savivaldybės administracijoje“ klausimas. 


Pranešėjas Vitas Girdauskas, Regioninės plėtros skyriaus vedėjas.

NUSPRĘSTA. Pritarti sprendimo projektui (sprendimas Nr. T-213).


BALSAVO: „už“ – 18, „susilaikė“ - 3.


5. SVARSTYTA. Pritarimo projektui „Marijampolės regiono komunalinių atliekų tvarkymo infrastruktūros plėtra“ klausimas. 


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-214).


BALSAVO: „už“ – 21 (vienbalsiai).

6. SVARSTYTA. Rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ dalinio pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas. 

NUSPRĘSTA. Pritarti sprendimo projektui (sprendimas Nr. T-215).


BALSAVO: „už“ – 21 (vienbalsiai).

7. SVARSTYTA. Strateginio planavimo rajono savivaldybėje organizavimo tvarkos aprašo patvirtinimo klausimas. 


Pranešėjas Vitas Girdauskas, Regioninės plėtros skyriaus vedėjas.

Vaidas Balčiūnas. Tvarkos aprašo 53 punkte rašoma, kad seniūnijų metinius veiklos planus rengia seniūnai, seniūnijų darbuotojai, įtraukdami ir seniūnaičius, bendruomeninių organizacijų atstovus, seniūnijos teritorijoje veikiančių įstaigų ir organizacijų atstovus bei gyventojus. Šia tvarka galima priminti, kad seniūnijos bendruomenės gali aktyviai dalyvauti rengiant planus bei apie tai turi būti skelbiama seniūnijų lentose ar interneto svetainėse. 


Raminta Bastytė. Strateginio planavimo proceso metu dirbama su statistine informacija, tačiau renkant informaciją tinkamos sistemos nėra. Manau, kad už tinkamą statistinės informacijos rinkimą turėtų būti atsakingas Regioninės plėtros skyrius. 

Vitas Girdauskas. Mūsų skyrius parengs reikiamą tvarką. 


Algimantas Damijonaitis. Kodėl ši tvarka tvirtinama dabar? Jeigu yra pataisymų gal galima šią tvarką svarstyti vėliau?


Vitas Girdauskas. Ankstesniuose planuose nebuvo įtraukti veiklos planai. Šio klausimo atidėti nėra tikslinga, nes pagal tai, kas buvo pasiūlyta, bus padarytas atskiras kriterijų aprašas  

NUSPRĘSTA. Pritarti sprendimo projektui (sprendimas Nr. T-216).


BALSAVO: „už“ – 20, „susilaikė“ - 1.

8. SVARSTYTA. Finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką klausimas. 


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-217).


BALSAVO: „už“ – 21 (vienbalsiai).

9. SVARSTYTA. Rajono savivaldybės Neveiksnių asmenų būklės peržiūrėjimo komisijos sudarymo ir jos nuostatų patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-218).


BALSAVO: „už“ – 19, „prieš“ – 1, „susilaikė“ - 1.

10. SVARSTYTA. Vienkartinės pašalpos skyrimo ir mokėjimo tvarkos aprašo patvirtinimo klausimai. 


Pranešėja Leonora Pocevičiūtė, Socialinės paramos skyriaus vedėja. Tvarkos aprašo 6.6. punkte siūloma numatyti, kad  kiekvienam gimusiam vaikui šeimoje (šeimoms, deklaravusioms gyvenamąją vietą ir nuolat gyvenančioms  Šakių rajono savivaldybėje) mokama 200 Eur , o aprašo 12 punkte numatyti, kad kreipdamasis dėl vienkartinės pašalpos skyrimo asmuo užpildo prašymą ir pateikia pagal atskirą atvejį pagrindžiančius dokumentus. 


NUSPRĘSTA. Pritarti sprendimo projektui su pataisomis ir papildymais tvarkos apraše (sprendimas Nr. T-219).


BALSAVO: „už“ – 20, „susilaikė“ - 1.

11. SVARSTYTA. Integralios pagalbos (dienos socialinės globos) paslaugų skyrimo ir teikimo asmens namuose tvarkos aprašo patvirtinimo klausimas.


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-220).


BALSAVO: „už“ – 20, „nedalyvavo balsavime“ - 1.

12. SVARSTYTA. Dienos socialinės globos asmens namuose kainos patvirtinimo klausimas.


Pranešėja Leonora Pocevičiūtė, Socialinės paramos skyriaus vedėja. Sprendimo projekto priambolėje vietoj žodžių „Šakių socialinių paslaugų centro prašymą bei paskaičiavimą“ siūloma įrašyti žodžius „rajono savivaldybės administracijos Socialinės paramos skyriaus 2016 m. birželio 22 d. raštą Nr. D2-312 „Dėl Šakių socialinių paslaugų centro socialinės globos kainos“ bei 1 punkte vietoj žodžių „paskaičiavimas pridedamas“ įrašyti žodžius „kaina suderinta su savivaldybės administracija“. 

NUSPRĘSTA. Pritarti sprendimo projektui su pataisomis (sprendimas Nr. T-221).


BALSAVO: „už“ – 20, „susilaikė“ - 1.


Iš posėdžių salės išėjo tarybos narė Irena Haase. Toliau posėdyje dalyvauja 20 tarybos narių. 


13. SVARSTYTA. Žemės nuomos mokesčio tarifų 2016 metams klausimas. 


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-222).


BALSAVO: „už“ – 20 (vienbalsiai).

Į posėdžių salę grįžo tarybos narė Irena Haase. Toliau posėdyje dalyvauja 21 tarybos narys. 


14. SVARSTYTA. Valstybei nuosavybės teise priklausančio turto nurašymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-223).


BALSAVO: „už“ – 19, „susilaikė“ – 1, „nedalyvavo balsavime“ - 1.

15. SVARSTYTA. Sutikimo perimti valstybės turtą Šakių rajono savivaldybės nuosavybėn klausimas. 


Pranešėja Egidija Grigaitienė, Biudžeto ir turto skyriaus vedėja.



NUSPRĘSTA. Pritarti sprendimo projektui (sprendimas Nr. T-224).


BALSAVO: „už“ – 21 (vienbalsiai).

16. SVARSTYTA. Negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-225).


BALSAVO: „už“ – 21 (vienbalsiai).

17. SVARSTYTA. Panaudos sutarties su viešąja įstaiga Kudirkos Naumiesčio parapijos socialinės pagalbos centru atnaujinimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-226).


BALSAVO: „už“ – 21 (vienbalsiai).

18. SVARSTYTA. Rajono savivaldybei nuosavybės teise priklausančių žemės sklypų perleidimo sutarčių sudarymo bei žemės sklypo perdavimo-priėmimo akto pasirašymo tvarkos aprašo patvirtinimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-227).


BALSAVO: „už“ – 21 (vienbalsiai).

19. SVARSTYTA. Rajono savivaldybės tarybos 2006 m. gruodžio 21 d. sprendimo Nr. T-162 „Dėl ikimokyklinio ugdymo grupės steigimo Lukšių Vinco Grybo vidurinės mokyklos veikų darželio „Ąžuoliukas“ skyriuje“ pakeitimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-228).


BALSAVO: „už“ – 21 (vienbalsiai).      

20. SVARSTYTA. Leidimo laikinai uždaryti Šakių rajono Gelgaudiškio vaikų darželį „Eglutė“ klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-229).


BALSAVO: „už“ – 20, „susilaikė“ - 1.

21. SVARSTYTA. Gelgaudiškio „Šaltinio“ specialiojo ugdymo centro struktūros pertvarkos klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-230).


BALSAVO: „už“ – 21 (vienbalsiai).

22. SVARSTYTA. Rajono savivaldybės tarybos 2016 m. kovo 18 d. sprendimo Nr. T-94 „Dėl Šakių „Berželio“ mokyklos struktūros pertvarkos ir pavadinimo pakeitimo“ pakeitimo ir papildymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-231).


BALSAVO: „už“ – 21 (vienbalsiai).

23. SVARSTYTA. Rajono savivaldybės tarybos 2016 m. kovo 18 d. sprendimo Nr. T-95 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2016/2017 mokslo metams“ priedo dalinio pakeitimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.   


NUSPRĘSTA. Pritarti sprendimo projektui (sprendimas Nr. T-232).


BALSAVO: „už“ – 21 (vienbalsiai).

24. SVARSTYTA. Priėmimo mokytis pagal pradinio, pagrindinio ir vidurinio ugdymo programas į rajono savivaldybės bendrojo ugdymo mokyklas bei išvykimo iš mokyklos tvarkos aprašo patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-233).


BALSAVO: „už“ – 21 (vienbalsiai).

Iš posėdžių salės išėjo tarybos nariai Eglė Dragūnaitytė, Algimantas Damijonaitis. Toliau posėdyje dalyvauja 19 tarybos narių. 


25. SVARSTYTA. Mokykloms priskiriamų aptarnavimo teritorijų patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-234).


BALSAVO: „už“ – 19 (vienbalsiai).

Į posėdžių salę grįžo tarybos nariai Eglė Dragūnaitytė, Algimantas Damijonaitis. Toliau posėdyje dalyvauja 21 tarybos narys. 


26. SVARSTYTA. Sintautų pagrindinės mokyklos nuostatų patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-235).


BALSAVO: „už“ – 20, „nedalyvavo balsavime“ - 1.

Iš posėdžių salės išėjo tarybos narys Mantas Puskunigis. Toliau posėdyje dalyvauja 20 tarybos narių.


27. SVARSTYTA. Garantijos uždarajai akcinei bendrovei „Šakių vandenys“ suteikimo imant banko paskolą klausimas.


Pranešėja Egidija Grigaitienė, Biudžeto ir turto skyriaus vedėja.

Mindaugas Tarnauskas. Kada buvo atliktas turto vertinimas bei kas jį atliko? Ar vyko derybos su bendrove iš kurios perkami tinklai? Ar yra padaryti paskaičiavimai kiek per artimiausius 5 metus įmonė turės investuoti į tinklus? 


Egidija Grigaitienė. Turtas yra įvertintas 2015 m. rugsėjo 25 d. Iki šiol Griškabūdžio žemės ūkio bendrovė leidžia Šakių vandenims naudotis tinklais neatlygintinai. Vyriausybės nutarimu yra patvirtintas vandentvarkos objektų išpirkimo sąrašas, kuriame numatyta, kad savivaldybė turi nupirkti turto vertintojo paslaugą. Savivaldybė yra nupirkusi turto vertinimo paslaugą. Visa Šakių rajono savivaldybės teritorija yra patvirtinta geriamojo vandens teritorija. Griškabūdžio žemės ūkio bendrovė žinodama, kad nuo 2016 m. sausio 1 d. negali teikti gyventojams geriamojo vandens, nes tai yra licencijuojama veikla, kreipėsi į savivaldybės administraciją ir tarybą nurodydami, kad jie neteiks geriamojo vandens. Kadangi savivaldybės administracija yra atsakinga už geriamojo vandens tiekimą ji turi priimti sprendimus. Taryba gali išpirkti tinklus ir  atiduoti bendrovei, kaip turinį įnašą, arba įpareigoti bendrovę pačiai išpirkti vandentvarkos įrenginius. Kadangi savivaldybės biudžeto galimybės yra ribotos, administracijos direktorius įpareigojo bendrovę imtis procedūrų, kad būtų išpirkti tinklai. Iš Griškabūdžio žemės ūkio bendrovės reikia išpirkti 9930,58 m vandentiekio tinklų, kurių turto vertintojo nuomone vertė yra 197 500 Eur. 

Raminta Bastytė. Nurodyta atkuriamoji vertė, o kiek kainuotų tiesti naują trasą?


Kęstutis Vilkauskas. Vieno metro kaina apie 120 Eur. 

Irena Haase. Ar buvo atlikta analizė, kiek reikės lėšų į trasas, kurios dabar bus perimamos? Kokia, šiai dienai, trasų likutinė vertė? 


Kęstutis Vilkauskas. Numatyti trasų gedimą yra sudėtinga. Tai kas nurodyta analizėje Šakių vandenų darbuotojai patikrino ir didelių nukrypimų nerado. 


Irena Haase. Jeigu buvo atlikta analizė prašau iki tarybos posėdžio ją pateikti.


Kęstutis Vilkauskas. Čia jos aš neturiu. 


Eglė Dragūnaitytė. Kelintų metų trasos? Ar nebus taip, kad šių tinklų išpirkimas guls ant gyventojų pečių?


Juozas Bertašius. Jeigu tarybos nariai turite pasiūlymų, kaip tiekti Griškabūdžio gyventojams vandenį, pasiūlykite. 


Kęstutis Vilkauskas. Trasos yra 1980 metų. 


Eglė Dragūnaitytė. Ar bendrovė bus pajėgi grąžinti paskolą? Ar tai neguls ant savivaldybės pečių?


Kęstutis Vilkauskas. Bendrovė birželio mėnesį baigė išsimokėti paskolą. Bendrovė yra pajėgi prisiimti šią finansinę naštą.


Eglė Dragūnaitytė. Koks trasų nusidėvėjimas procentas?


Kęstutis Vilkauskas. Nepasakysiu. Būklė įvertinta patenkinamai. 

Mindaugas Tarnauskas. Jeigu nėra žinoma koks trasų nusidėvėjimas, tai darytina prielaida, kad nėra aišku kiek reikės investuoti papildomai lėšų į trasas artimiausius kelis metus. 


Iš posėdžių salės išėjo tarybos nariai Arvydas Šlėderis ir Laurynas Suodaitis. Toliau posėdyje dalyvauja 18 tarybos narių. 


Kęstutis Vilkauskas. Kokie galimi gedimai po žeme sunku nuspėti. Kiek lėšų yra investuota montuojant apskaitos prietaisus, kad nuostoliai būtų mažesni,  šią informaciją galiu pateikti. 


Mindaugas Tarnauskas. Mes perkame įrenginius, kurie nėra žinoma kiek ateityje kainuos. 

NUSPRĘSTA. Pritarti sprendimo projektui (sprendimas Nr. T-236).


BALSAVO: „už“ – 16, „prieš“ – 1, „susilaikė“ - 1.

Į posėdžių salė grįžo tarybos narys Mantas Puskunigis. Toliau posėdyje dalyvauja 19 tarybos narių. 

***


Mindaugas Tarnauskas. Birželio 9 d. Šakių apylinkės teisme buvo paskelbtas nuosprendis administracijos direktoriui Evaldui Sniečkui, kuris buvo pripažintas kaltu, nes nevykdė Vyriausiosios tarnybinės etikos komisijos rekomendacijų atlikti tyrimą dėl savo pavaduotojos galimų viešų ir privačių interesų supainiojimo. Administracijos direktorius ne tik nevykdė Vyriausiosios tarnybinės etikos komisijos reikalavimų, bet juos ir konstatavo kaip politinius, kas atrodo dar keisčiau. Kadangi teismas nusprendė, kad už pažeidimo padarymą direktorius kaltas ne kaip fizinis asmuo, o kaip įstaigos vadovas, taip pat atsižvelgdamas į savivaldybės tarybos veiklos reglamento 279 punktą, kuriame rašoma, kad tarnybines nuobaudas savivaldybės administracijos direktoriui ir savivaldybės administracijos direktoriaus pavaduotojui už tarnybinius nusižengimus skiria savivaldybės taryba, o taip pat Vietos savivaldos įstatymo 29 straipsnio 3 dalį, kurioje numatyta, kad tarnybinės nuobaudos skyrimo procedūra pradedama mero iniciatyva, kreipiuosi į merą, kad jis pareikštų savo poziciją bei ar imsis įstatyme numatytų priemonių? 


Juozas Bertašius. Po teismo sprendimo pasiteiravau administracijos direktoriau ką jis darys toliau? Jis atsakė, kad teismo sprendimą skųs. Teismo sprendimas dar nėra įsiteisėjęs. 


Evaldas Sniečkus. Teismo sprendimas dar nėra įsiteisėjęs ir su šiuo sprendimu aš nesutinku. Manau, kad vykdžiau visas įstatymų nuostatas, todėl kreipsiuosi į Apeliacinį teismą, kad klausimą išnagrinėtų ir paaiškintų detaliau. 

***


Mindaugas Tarnauskas. Praeitame tarybos posėdyje buvo pateiktas atsakymas. Atsakyme dėl Šiaurės gatvės statybų teigiama, kad vadovaujantis Šakių seniūnijos prašymais ir komisijos nutarimais Šakių miesto, Šiaurės gatvės statyba buvo įtraukta į 2015–2017 metų ir į 2016–2018 metų programas.


Prašau iki kito Kontrolės komiteto posėdžio pateikti šių prašymų ir nutarimų kopijas arba aiškiai įvardinti, kas yra šių siūlymų iniciatorius. Prašau pateikti informaciją kieno pavedimu atliktas investicinis projektas, taip pat pateikti asmenų įsigijusių minėtoje gatvėje sklypus sąrašą, siekiant išsiaiškinti ar nėra pažeistas viešasis interesas ir, ar nesupainioti vieši ir privatūs interesai, tvirtinant kelių programos klausimą.


Ūkio skyrius aiškindamas nepagrįstai didelę kelio kainą (1048 Eur 1 metrui) įvardino, kad į kelio kainą įeina daug papildomų darbų. Atsiųstame techniniame projekte, kurį rengė UAB „Parama“ kainos apskaičiavime atmetus lietaus nuotekų tinklų kainą, melioracijos įrenginių sutvarkymo kainą, elektrotechninės dalies kainą, kelio kaina 1 metrui vis viena lieka daugiau nei 670 Eur, kas yra nepagrįstai daug, tokiems darbams. Tad ši tema toliau kelia nemažai klausimų ir prašau pagaliau pateikti aiškius atsakymus į užduodamus klausimus arba reikės kreiptis pagalbos į Specialiųjų tyrimų arba į Viešųjų pirkimų tarnybas. 
***

Gediminas Lanauskas. Mes nestatome elevatoriaus bei nebus džiovyklų, kurios kelia didžiausią triukšmą bei nebus valymo punkto. Tai bus tik grūdų priėmimas bei atkrovimas. Planuojamos pastatyti talpos ir tikimės, kad ta teritorija bus gyvesnė. 

Juozas Bertašius. Jūs sakote, kad bus tik priėmimas ir atkrovimas. Tačiau jeigu jums atveš grūdus, kurių drėgmė tik 18 proc.


Gediminas Lanauskas. Mes planuojame paslaugą teikti nedidiesiems ūkininkams. Kurių grūdai iš karto priimami ir išvežami į Tauragės elevatorius.  


Juozas Bertašius. Taryba planuoja priimti sprendimą, kad didžiagabaritės technikos negalėtų važiuoti per miesto centrą. Ar jūs įvertinote tai, per kur važiuosite? Taip pat, ar yra atlikta aplinkos poveikio analizė?  


Gediminas Lanauskas. Įvažiavimas į objektą numatomas iš Sodų gatvės. Mes žinome, kad yra aplinkkelis važiuojant link Pilviškių, kuriuo tikimės bus galima naudotis. Manome, kad transporto srautai bus nuo liepos pabaigos iki rugsėjo vidurio. 


Juozas Bertašius. Siūlau jums susiderinti sunkiasvorių automobilių važiavimą su Kelių direkcija. 


Gediminas Lanauskas. Mes neturime tikslo varginti žmonių su savo veikla. Šis punktas daromas dėl to, kad smulkieji ūkininkai greičiau galėtų atlaisvinti savo techniką. 


Juozas Bertašius. Ar poveikio aplinkai analizė yra atlikta?


Gediminas Lanauskas. Kadangi tai nėra ypatingai triukšminga veikla ar kenkianti aplinkai bei gyventojams, tai poveikio aplinkai vertinimo nėra. Tačiau visi reikalingi dokumentai, kurie reikalingi pagal reglamentus bus parengti. Yra parengtas projektas ir gauti pritarimai. 


Iš posėdžio salės išvyko tarybos nariai Aušrelė Pukinskienė, Violeta Simonavičienė. Toliau posėdyje dalyvauja 17 tarybos narių. 


Eglė Dragūnaitytė. Kiek tūkstančių tonų planuojate pervežti? Ar darbai jau yra pradėti? 


Gediminas Lanauskas. Planuojama pervežti 10 000 tonų. 


Iš posėdžio salės išvyko tarybos narė Irena Haase. Toliau posėdyje dalyvauja 16 tarybos narių.


Juozas Bertašius. Kam priklauso teritorija, kurioje vykdomi darbai?     


Gediminas Lanauskas. Tai yra Valstybinė žemė, kuri išnuomota pagal ilgalaikę sutartį ir priklausė Šiaulių bankui. 


Eglė Dragūnaitytė. Ar dabar statomam bokštui yra gauti leidimai?


Gediminas Lanauskas. Pritarimai statybai yra. Oficialaus leidimo nėra. Tačiau tai yra procedūrinis dalykas. Yra parengtas projektas. Toliau yra gaunami pritarimai, kurie yra. Šiuo metu ten vyksta parengiamieji darbai. 


Juozas Bertašius. Kiek man yra žinoma, tai administracijos architektė ir direktorius leidimo dar nėra išdavę. 


Valdas Stankūnas. Kiek yra žinoma, tai įstaiga nėra registruota Šakiuose. Ar planuojate įregistruoti filialą Šakiuose bei įdarbinti Šakių gyventojus? 


Gediminas Lanauskas. Šakiuose įregistruoti filialą nėra planuojama. Galbūt ateityje, jeigu veikla bus plečiama, įregistruosime.


Bernardinas Petras Vainius. Džiugu, kad ateinate į mūsų rajoną. Tačiau, ar jūs įvertinote triukšmą, kelių laužymą bei dulkių sukėlimą miesto centre. Manau, kad to neįvertinote. Siūlau tarybos nariams priimti protokolinį sprendimą, kad būtų atlikta aplinkos poveikio vertinimo analizė ir tik tada svarstyti ar tokiai įmonei mieste galima ar negalima dirbti. 

Iš posėdžių salės išėjo Paulius Puskunigis, Valdas Stankūnas, Mindaugas Tarnauskas. Toliau posėdyje dalyvauja 13 tarybos narių. 


Raminta Bastytė. Manau, kad šiuo objektu turi pasidomėti atitinkamos institucijos ir priimti sprendimus. 


Kęstutis Smirnovas. Yra statybos inspekcija, kuri atsakinga už teisingas statybas. 


Juozas Bertašius. Mes tik norime, kad mums pateiktų dokumentus dėl aplinkos poveikio vertinimo. 


NUTARTA. Prašyti statybos darbus, adresu Šakiai, Papartynų g. 1, vykdančios įmonės pateikti aplinkos poveikio vertinimo analizę bei statybos leidimus. 

BALSAVO: „už“ – 10, „susilaikė“ – 1, „nedalyvavo balsavime“ – 2.

Posėdžio pirmininkas




Juozas Bertašius

Posėdžio sekretorė

